Riley Sheahan

Riley Michael Sheahan (sündinud 7. detsembril 1991 St. Catharinesis Ontario provintsis) on Kanada jäähokimängija, kes mängib keskründajana Šveitsi kõrgliigaklubis EHC Biel.

Aastatel 2009–2012 mängis ta Notre Dame'i Ülikooli jäähokimeeskonnas.

2010. aastal valis Detroit Red Wings ta NHL-i draftis 21. valikuna. 2012. aasta aprillis sõlmis ta Red Wingsiga kolmeaastase lepingu. NHL-is debüteeris ta 7. aprillil 2012 mängus Chicago Blackhawksi vastu. Hooajal 2012–13 mängis ta peamiselt American Hockey League'is (AHL) Red Wingsi tütarklubis Grand Rapids Griffins, kellega võitis 2013. aastal Calder Cup'i. NHL-is hakkas ta enam mänguaega saama hooaja 2013/14 teises pooles. Esimese värava lõi ta liigas 11. jaanuaril 2014 mängus Los Angeles Kingsi vastu. Hooaeg 2014–15 on olnud tema NHL-i karjääri seni kõige resultatiivsem (13+23). Hooajal 2016–17 püstitas Sheahan NHL-i antirekordi, kui oli väravata hooaja 79 esimeses mängus järjest. 106 löögist ei olnud ta realiseerinud ta ühtegi, mis oli samuti ründajate seas antirekordiks. Ainsad kaks väravat lõi ta sel hooajal 9. aprillil 2017, kui toimus kõige viimane mäng Joe Louis Arenal, sealhulgas jäi kõige viimane värav sel areenil tema nimele."Watch Red Wings' Riley Sheahan end 79-game drought with first goal". mlive.com. 9.4.2017. Vaadatud 2.5.2022

2017. aasta oktoobris kaubeldi Sheahan Red Wingsist Pittsburgh Penguinsi. 2019. aasta veebruaris müüdi tema mängijaõigused Florida Panthersile, kus ta mängis kuni hooaja lõpuni. 2019. aasta septembris sõlmis ta üheaastase lepingu Edmonton Oilersiga."RELEASE: Oilers sign Riley Sheahan". nhl.com. 6.9.2019. Vaadatud 2.5.2022 2021. aasta jaanuaris sõlmis ta üheaastase lepingu Buffalo Sabresiga."Sabres sign forward Riley Sheahan to one-year, $700,000 contract". The Buffalo News. 8.1.2021. Vaadatud 2.5.2022 2021. aasta septembris sõlmis ta üheaastase lepingu NHL-is esimest hooaega alustava Seattle Krakeniga."Kraken add depth with Veteran forward Riley Sheahan". nhl.com. 1.9.2021. Vaadatud 2.5.2022 Hooajal 2021/22 lõi ta NHL-is neli väravat ja andis 13 väravasöötu.

2022. aasta augustis sõlmis ta taas lepingu Buffalo Sabresiga. Sabresi meeskonnas mängis ta hooaja alguses vaid kahes mängus, lisaks lühikest aega AHL-is Sabresi tütarklubis Rochester Americans. 2022. aasta detsembris sõlmis ta hooaja lõpuni lepingu Šveitsi kõrgliigaklubiga EHC Biel.

 Viited 

 Välislingid 
 Riley Sheahan NHL.com lehel
 Riley Sheahan hockeydb.com lehel

Kategooria:Kanada jäähokimängijad
Kategooria:Detroit Red Wingsi mängijad
Kategooria:Pittsburgh Penguinsi mängijad
Kategooria:Florida Panthersi mängijad
Kategooria:Edmonton Oilersi mängijad
Kategooria:Buffalo Sabresi mängijad
Kategooria:Seattle Krakeni mängijad
Kategooria:EHC Bieli mängijad
Kategooria:Sündinud 1991